मानव संसाधन विकास मंत्री हरिनारायण सिंह के कहब छन्हि कि अगस्त तक एक लाख सं बेसी शिक्षकलोकनिक नियुक्ति हएत। एहि में नियमित वेतन पर 34540 आर अनुबंध पर 70 हजार शिक्षक कें नियुक्त कएल जाएत। हुनकर इहो कहब छलन्हि कि केंद्र कें शिक्षा के अधिकार कानून पर 90 फीसदी राशि खर्च करबाक चाही आ राज्य सरकार 10 फीसदी राशि खर्च करए लेल तैयार अछि। कहलनि जे केंद्र के सहयोगक बिनु बिहार में शिक्षा के अधिकार कानून सही तरीका सं लागू नहिं कएल जा सकैत अछि। श्री सिंह कहलनि कि शिक्षा के अधिकार कानून पर 28 मई कए केंद्रीय मानव संसाधन मंत्री कपिल सिब्बल के अध्यक्षता में दिल्ली में बैठक हएत जाहि मे शिक्षा के अधिकार कानून पर केंद्र सं 90 फीसदी राशि खर्च करबाक मांग कएल जाएत। हुनकर कहब छलन्हि कि शिक्षा के अधिकार कानून लागू भ गेलाक कारणे करीब चारि लाख शिक्षकक आवश्कता पड़त जाहि में सं एक लाख के नियुक्ति अगस्त तक क लेल जाएत। एखन राज्य मे 3. 15 लाख शिक्षक छथि(राष्ट्रीय सहारा,पटना,25 मई,2010)।
 सीबीएसई समेत तमाम बोर्डक रिजल्ट एहि लिंक पर अछि।
 प्रस्तुतकर्ता कुमार राधारमण पर Friday, May 21, 2010 No comments:
प्रस्तुतकर्ता कुमार राधारमण पर Thursday, May 20, 2010 No comments:
बिहार विधान परिषद में सत्तारुढ़ जनता दल यूनाईटेड के उप-नेता आर राज्य उर्दू शिक्षक संघ के अध्यक्ष प्रो. असलम आजाद के कहब छन्हि कि नीतीश सरकार विश्वविद्यालय शिक्षकलोकनिक सेवानिवृत्ति उम्र सीमा 62 सं 65 वर्ष करए लेल कृत संकल्प अछि। तें,पटना उच्च न्यायालय के फैसला सं एहि पर कोनो फर्क नहि पड़तैक। प्रो. आजाद कहलनि कि शिक्षक कें उम्र सीमा 62 सं 65 वर्ष करबाक लेल मुख्यमंत्री के निर्देश पर विश्वविद्यालय अधिनियम में संशोधन कएल गेल छैक आ अब एहि अधिनियम पर केवल राज्यपाल सह कुलाधिपति के स्वीकृति भेटब बाकी छैक। ओकर बाद ई प्रभावी भ जाएत।
 प्रस्तुतकर्ता कुमार राधारमण पर Thursday, May 20, 2010 No comments:
प्रस्तुतकर्ता कुमार राधारमण पर Tuesday, May 18, 2010 No comments:
केंद्रीय विश्वविद्यालय, बिहार में छात्र सभ कें शोध करबाक सुविधा भेटतनि। एहि लेल काज शुरू कएल जा चुकल छैक। किछु नव कोर्स आ रिसर्च वर्क शुरू करबाक योजना सेहो छैक। विश्वविद्यालय के एकेडमिक काउंसिल डॉक्टरल प्रोग्राम शुरू करए लेल नियम तैयार करबाक निर्णय कएने अछि। एखन एहि विश्वविद्यालय मे मास्टर इन डेवलपमेंट स्टडीज टा के पढ़ाई भ रहल छैक। विवि प्रशासन आब एहि ठाम बायोटेक्नालॉजी, कंप्यूटर साइंस, इनवायरमेंटल साइंस, गणित व स्टैटिस्टिक्स में मास्टर डिग्री के पढ़ाई शुरू करए जा रहल अछि। डेवलपमेंटल स्टडीज में पीएचडी कोर्स सेहो शुरू कएल जाएत।
 एकेडमिक काउंसिल पीएचडी कोर्स के रूपरेखा यूजीसी द्वारा निर्धारित विनियम के आधार पर तैयार करबाक निर्णय लेने अछि। पीएचडी कोर्स में एडमिशन, ओकर थिसिस तैयार करए आ ओकरा जमा करबाक धरिक लेल विस्तृत रिपोर्ट तैयार कएल जाएत।
 मैट्रिक के रिजल्ट के तैयारी अन्तिम चरण में अछि आ ई दस दिन मे निकलि जाएत। अनुमान छैक जे 20 सं 25 मई तक ई रिजल्ट घोषित क देल जाएत। एहि वर्ष साढ़े आठ लाख छात्र मैट्रिक परीक्षा में शामिल भेल छलाह। इंटर के कापी के मूल्यांकन एखन जारी छैक आ ओकर रिजल्ट मैट्रिक के बाद घोषित कएल जाएत। एखन राज्य के 40 केन्द्र पर इंटर के कापी जांचल जा रहल अछि। एहि काज मे 15 हजार शिक्षक लगाओल गेल छथि। एहि वर्ष इंटर के परीक्षा मे साढ़े सात लाख छात्र शामिल भेल छलाह।
 प्रस्तुतकर्ता कुमार राधारमण पर Friday, May 14, 2010 No comments:
बेगूसराय जिले में इंजीनियरिंग कॉलेज आर पूर्णिया जिले में कृषि विश्वविद्यालय खोलबाक फैसला लेल गेल अछि। खादी ग्रामोद्योग के राज्य में बढ़ावा देबाक लेल खादी ग्रामोद्योग बोर्ड के गठन कएल जाएत जकर अध्यक्ष उप-मुख्यमंत्री सुशील कुमार मोदी हएता।
 बेगूसराय इंजीनियरिंग कॉलेज के नाम राष्ट्रीय कवि रामधारी सिंह दिनकर के नाम पर रखबाक फैसला कएल गेल छैक। पूर्णिया के कृषि विश्वविद्यालय के नाम भोला पासवान शास्त्री कृषि विश्वविद्यालय रहत। राज्य सरकार के अनुसार, पूर्णियां कृषि विश्वविद्यालय पर 77 करोड़ रुपय्या खर्च कएल जाएत।
 बेगूसराय इंजीनियरिंग कॉलेज के नाम राष्ट्रीय कवि रामधारी सिंह दिनकर के नाम पर रखबाक फैसला कएल गेल छैक। पूर्णिया के कृषि विश्वविद्यालय के नाम भोला पासवान शास्त्री कृषि विश्वविद्यालय रहत। राज्य सरकार के अनुसार, पूर्णियां कृषि विश्वविद्यालय पर 77 करोड़ रुपय्या खर्च कएल जाएत।
 प्रस्तुतकर्ता कुमार राधारमण पर Wednesday, May 12, 2010 No comments:
Subscribe to: Posts (Atom)